**KÚPNA ZMLUVA**

1. **ZMLUVNÉ STRANY**
   1. **Predávajúci**

Obchodné meno: ..........................

Sídlo: ..........................

IČO: ..........................

DIČ: ..........................

IČ DPH: ..........................

Zápis: ..........................

Bankové spojenie: ..........................

Číslo účtu: ..........................

Zastúpený: ..........................

(ďalej iba ako „**Predávajúci**“)

* 1. **Kupujúci**

Obchodné meno: **Poľnohospodárske družstvo Dražkovce so sídlom v Dražkovciach, okres Martin**

Sídlo: Dražkovce 038 02

IČO: 00 005 754

DIČ: 2020427002

IČ DPH: SK2020427002

Zápis: OR OS Žilina, oddiel: Dr, vl.č. 157/L

Bankové spojenie: ..........................

Číslo účtu: ..........................

Zastúpený: Ing. Anna Staňová- predseda predstavenstva

Radomíra Piteľová- podpredseda predstavenstva

(ďalej len ako „**Kupujúci**“)

* 1. Zmluvné strany uzatvárajú podľa § 409 a nasl. Obchodného zákonníka túto kúpnu zmluvu (ďalej len "**Zmluva**"):

1. **PREDMET ZMLUVY**
   1. Pod pojmom „**Predmet kúpy**“ sa pre účely tejto Zmluvy rozumie dodávka zariadenia podľa **Prílohy** č.1 a 2.
   2. Predmetom tejto Zmluvy je
      1. záväzok Predávajúceho odplatne previesť na Kupujúceho vlastnícke právo k Predmetu kúpy definovanom v bode 2.1. Zmluvy, a
      2. záväzok Kupujúceho prevádzaný Predmet kúpy prevziať a zaplatiť kúpnu cenu.
   3. Predávajúci prevádza Predmet kúpy do výlučného vlastníctva Kupujúceho vcelku po úplnom zaplatení kúpnej ceny Predávajúcemu.
2. **DODANIE PREDMETU KÚPY**
   1. Keďže Kupujúci má záujem financovať Predmetu kúpy aj z rozpočtov Európskej únie, sa Zmluvné strany dohodli, že termín dodávky jednotlivých technológií Predmetu kúpy určí Kupujúci jednostrannou **písomnou objednávkou** pre každú technológiu samostatne adresovanou Predávajúcemu.
   2. Predávajúci dodá Predmet kúpy Kupujúcemu na základe vystavenej samostatnej objednávky pre jednotlivé technológie najneskôr do 3 mesiacov od vystavenia samostatnej objednávky a uhradenia zálohovej faktúry.
   3. **Prehliadka predmetu kúpy a dokumentácie sa uskutoční v prevádzkových priestoroch Kupujúceho. Tovar sa považuje za dodaný jeho prevzatím v mieste dodania v obci Dražkovce. Nebezpečenstvo škody prechádza na Kupujúceho momentom jeho prevzatia v mieste dodania podpisom preberacieho protokolu.**
   4. Kupujúci nie je povinný prevziať **predmet kúpy** alebo jeho časť (ďalej len "dodávka"), ak nie je dodávka riadne ukončená, najmä ak v čase, kedy má dôjsť k odovzdaniu a prevzatiu dodávky a alebo jej časti, vykazuje dodávka alebo jej časť vady alebo nedorobky, alebo sa predmet kúpy alebo jeho časti líšia od stavu pri prehliadke podľa bodu 3.3 tejto zmluvy, prípadne, ak bol predmet kúpy alebo transportujúce vozidlo pri jeho prevoze na mieste dodania účastníkom dopravnej nehody alebo škodovej udalosti. V prípade neprevzatia predmetu kúpy v zmysle tohto odseku znáša náklady na vrátenie Predávajúci.
   5. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami.
   6. Nedorobkom sa rozumie aj nedokončená práca oproti technickej špecifikácii, najmä nedokončená inštalácia alebo nastavenia. Na účely uplatňovania nárokov zo záruky sa nedorobky považujú za vady dodaného predmetu kúpy.
   7. **Kupujúci má právo odstúpiť od Zmluvy pred odoslaním objednávky (bod 3.1. Zmluvy) aj bez udania dôvodu.**
3. **CENA** 
   1. Kúpna cena za Predmet kúpy bola Zmluvnými stranami dohodnutá spolu vo výške

|  |  |
| --- | --- |
| Cena bez DPH |  |
| DPH |  |
| Cena s DPH |  |

Sumárna cena za celý Predmet kúpy je uvedená v prílohe č.2 tejto Zmluvy.

* 1. Kúpna cena za jednotlivé technológie bude uhradená bezhotovostným prevodom na účet predávajúceho nasledovne:
     1. 30 % zo sumy za dodávku predmetnej technológie, po vystavení písomnej objednávky zo strany Kupujúceho, pričom splatnosť faktúry bude do 7 dní od jej vystavenia Predávajúcim.
     2. 70 % zo sumy za dodávku predmetnej technológie bude uhradená Kupujúcim do 14 dní po dodaní, nainštalovaní a uvedení do prevádzky Predávajúcim.
  2. Kúpna cena zahŕňa všetky náklady s tým spojené na dodanie Predmetu kúpy vrátane dopravy na miesto inštalácie.

1. **ZÁRUKA A ZMLUVNÉ POKUTY**
   1. Predávajúci poskytuje na Predmet kúpy záruku. Predávajúci zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby.
   2. Záručná doba začína plynúť odo dňa nasledujúceho po odovzdaní a prevzatí Predmetu kúpy. Záručná doba sa končí uplynutím 12 mesiacov plynúcich od odovzdania Predmetu kúpy.
   3. Predávajúci sa zaväzuje začať s odstraňovaním prípadných vád dodávky do 48 hodín od doručenia oznámenia vady Kupujúcim. Predávajúci sa zaväzuje odstrániť vadu v čo najkratšom technicky možnom čase.
2. **ZÁVEREČNÉ USTANOVENIA**
   1. Predávajúci berie na vedomie, že predmet kúpy je predmetom žiadosti o nenávratný finančný príspevok z PRV SR 2014 – 2022, podopatrenie 4.1 Podpora na investície do poľnohospodárskych podnikov. Predávajúci sa preto zaväzuje v prípade následného uzavretia Zmluvy o poskytnutí nenávratného finančného príspevku medzi Kupujúcim ako konečným prijímateľom pomoci a poskytovateľom podpory (ďalej len "Zmluva o NFP") strpieť výkon kontroly/auditu súvisiaceho s predmetom kúpy kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ (predávajúci) je povinný poskytnúť súčinnosť v plnej miere.

Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o NFP.

* 1. Za oprávnené osoby oprávnené na výkon kontroly/auditu sa považujú najmä: Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ;
  2. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia obchodného zákonníka.
  3. Zmeny a doplnky obsahu Zmluvy možno uskutočniť len písomne.
  4. Počas doby platnosti a účinnosti Zmluvy nemôže dôjsť k žiadnej zmene (dodatkom alebo jednostranne) tých častí Zmluvy, ktoré boli predmetom hodnotenia v zmysle Hodnotiacich kritérií v procese obstarávania predmetu Zmluvy.
  5. Zmluva nadobúda platnosť a účinnosť jej podpisom oboma zmluvnými stranami.
  6. Predávajúci berie na vedomie, že je povinný sa registrovať v registri partnerov verejného sektora podľa zákona č. 315/2016 Z.z. o registri partnerov verejného sektora (ak je to relevantné) , a to vzhľadom na to, že na základe tejto Zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá  prijíma finančné prostriedky zo štátneho rozpočtu (Kupujúci), keďže Kupujúci financuje predmet zmluvy z fondov EU. Predávajúci prehlasuje, že je v súvislosti s touto Zmluvou registrovaný v registri partnerov verejného sektora podľa zákona č. 315/2016 Z.z. o registri partnerov verejného sektora, a zaväzuje sa byť registrovaný v uvedenom registri aspoň po dobu trvania zmluvy. Trvanie zmluvy sa rozumie doba, počas ktorej partner verejného sektora prijíma finančné prostriedky alebo nadobúda majetok, práva k majetku alebo iné majetkové práva.

V prípade porušenia tejto povinnosti je Predávajúci povinný zaplatiť Kupujúcemu zmluvnú pokutu vo výške celej ujmy, ktorú Kupujúci bude musieť v súvislosti s porušením povinnosti registrácie Predávajúceho v uvedenom  registri, znášať (najmä sankcie, pokuty, povinnosť vrátiť príspevok, a pod.). Zmluvnou pokutou nie je dotknuté právo Kupujúceho domáhať sa voči Predávajúcemu  náhrady škody v celom rozsahu, a to aj škody presahujúcej výšku zmluvnej pokuty.

* 1. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
  2. Zmluva je vyhotovená v dvoch rovnopisoch, po jednom pre každú Zmluvnú stranu.
  3. Neoddeliteľnou súčasťou tejto Kúpnej zmluvy sú:

**Príloha č.1** – Technická špecifikácia predmetu zmluvy

**Príloha č.2** – Rozpočet cenovej ponuky

**Príloha č.3 -** Podmienky využitia subdodávateľov

**Za Predávajúceho: Za Kupujúceho:**

V ......................., dňa ................. V ......................., dňa .................

.................................................... .....................................................